system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Ioan Hațegan?
assistant
Ioan Hațegan () este un istoric român, specializat în istoria Banatului.

Studii 
Între 1956–1967 a urmat școala generală la Cenad și Sânnicolau Mare și liceul „Mihai Eminescu din Sânnicolau. Între 1967–1973 a urmat cursurile fără frecvență ale Facultății de Istorie a Universității Babeș-Bolyai din Cluj-Napoca. În 1994 și-a susținut la aceeași universitate teza de doctorat cu titlul „Pavel Chinezu”.

Activitate 
După absolvire a fost profesor de istorie la școlile din Sânnicolau Mare, Ianova, Seceani, Berini și Vișinelu și la liceele din Gătaia și Recaș. Din 1973 a trecut la Muzeul Banatului ca muzeograf medievist și la secția de carte veche a bibliotecii județene Timiș. După 1991 a fost consilier teritorial șef al Inspectoratului pentru Cultură Timiș, cercetător științific principal I la Institutul de Științe Socio-Umane Titu Maiorescu al Academiei Române, filiala Timișoara și, între 1991–1993, profesor la Universitatea de Vest.

A publicat numeroase cărți, studii de specialitate și articole. Din 77 de titluri, 14 se referă la istoria Banatului.

În noiembrie 2019 a fost declarat cetățean de onoare al municipiului Timișoara, iar la 16 decembrie 2019 a fost omagiat cu ocazia împlinirii a 70 de ani, unde a fost lansat volumul omagial In Honorem Magistri Ioan Hațegan 70, coordonat de dr. Alexandru Koșa, istoric și cercetător științific la Institutul de Studii Banatice și s-a prezentat filmul documentar Portret de istoric, despre el.

Cărți publicate (selecție) 
 Timiș: Harta turistică, București: Ed. Sport-Turism, 1985
 Pavel Chinezu, Timișoara: Ed. Helicon, 1994, , lucrare distinsă cu premiul Academiei Române „Dimitrie Onciul”;
 Din vremea lui Dracula: Fiul morarului din Satchenez, Timișoara: Ed. Almanahul Banatului, 1994, , ed. a 2-a 2008
 Cultură și civilizație medievală la Mureșul de Jos, Timișoara: Ed. Almanahul Banatului, 1995, 
Filippo Scolari: Un condotier italian pe meleaguri dunărene, Timișoara: Ed. Mirton, 1997, 
 Camera de Comerț, Industrie și Agricultură Timișoara: Repere monografice 1850–2000, Timișoara: Ed. Banatul, 2000
 Habitat și populație în Banat (sec. XI-XX), Timișoara: Ed. Mirton, 2003
 Cronologia Banatului: Vilayetul de Timișoara 1552–1716, vol. II/2, Timișoara: Ed. Artpress/Banatul, 2005, .
 Cronologia Banatului: Banatul între 934–1552, vol. II/1, Timișoara: Ed. Banatul/Artpress, 2006, , în colaborare cu Ligia Boldea și Dumitru Țeicu
 Istoria Timișoarei: Manual opțional pentru elevii gimnaziilor timișorene, vol. I și II, Timișoara, Ed. Banatul, 2008, , în colaborare cu prof. dr. Cornel Petroman
 Premiere și priorități timișorene: 100 de premiere și priorități 1900–1946, Timișoara: Ed. Artpress/Banatul, 2010
 Dicționar istoric al așezărilor din Banat, sec. XI-XX: Atestări documentare și cartografice, Timișoara: Ed. Artpress/Banatul, 2013, 
 Legendele Timișoarei, vol. I-III, Timișoara: Ed. Artpress/Banatul, 2016, 
 Cronologia Banatului. Banatul între 1716–1735, vol. III/1, Timișoara: Ed. Banatul, 2018, , în colaborare cu dr. Alexandru Kósa
 Cronologia Banatului: Banatul între 1736–1753, vol. III/2, Timișoara: Ed. Banatul, 2018, , în colaborare cu dr. Alexandru Kósa

Note

Bibliografie 
 Ioan Traia, Monografiștii satelor bănățene, Timișoara: Ed. Eurostampa, 2017,  
 Ioan Traia, Asociația publiciștilor presei rurale din Banat, Timișoara: Ed. Eurostampa, 2018,

Lectură suplimentară 
 Academia Română, Filiala Timișoara, Institutul de Studii Banatice „Titu Maiorescu”, coord. Alexandru Kósa, In Honorem Magistri Ioan Hațegan 70, Timișoara: Ed. David Press Print, 2019,

Legături externe 
 ; Interviu cu ocazia lansării de carte Dicționar istoric al așezărilor din Banat, sec. XI-XX
 Anton Borbely,  „Nu am găsit un loc în lume, în afară de Banat, în care să-mi zic: «Aici mă simt acasă!»”, interviu cu Ioan Hațegan, ziarultimisoara.ro, 22 iulie 2016

Bănățeni
Istorici români
Nașteri în 1949